Общинска избирателна комисия Враца

ПРОТОКОЛ
№ 30
Враца, 27.10.2019 г.

На 27.10.2019 г. от 08.00 часа в сградата на Община Враца се проведе заседание на ОИК - Враца. Присъстват 9 (девет) членове на комисията. Извън зала са Момчил Петров, Никола Николов, Светлана Илиева и Красимир Колев. Налице е необходимия кворум за провеждане на заседание.

Заседанието протече по следния дневен ред:

1. Проекти за решения.
2. Разни.

**По т. 1 от дневния ред се взеха следните решения:**

В комисията постъпиха сигнали по телефона, че върху гърба на бюлетините… има отпечатък, наподобяващ хикс. Във връзка с това комисията направи проверка на място в няколко СИК и установи, че причината за посоченото отбелязване се дължи на обстоятелството на поставяне на бюлетините една върху друга при отбелязване на вота от избирателите. Комисията се обедини около предложен текст на указание към СИК, който да се публикува и в раздел Съобщения на интернет страницата на ОИК Враца.

**Протоколно решение № 1:** указание до всички СИК на територията на община Враца. Докладва Дафинка Нинова – зам.-председател.

**Гласували Протоколно решение № 1: 9, За – 9, Против – 0**

**Протоколното решение се приема под № 1.**

**Проект за решение № 192:** освобождаване и назначаване на членове на СИК в

община Враца в изборите за общински съветници и за кметове на 27 октомври 2019 г. Докладва Момчил Петров - председател.

**Гласували: 9, За – 9, Против – 0**

**Решението се приема под № 192.**

Заседанието приключи в 08.15 часа.

Заседанието продължи в 11.30 часа. Присъстват 12 (дванадесет) членове на комисията. Извън зала е Никола Николов. Налице е необходимия кворум за провеждане на заседание.

В залата присъства Мирослав Ангелов – наблюдател от българска неправителствена организация „Съюз на офицерите и сержантите от запаса и резерва“.

**Проект за решение № 193:** Сигнал с вх. № 193/27.10.2019 г., препратен по компетентност от ЦИК, относно паркиран бус до сградата на стоматологията в гр. Враца. Докладва Момчил Петров - председател.

**Гласували: 12, За – 12, Против – 0**

**Решението се приема под № 193.**

Наблюдателят няма изказване или предложение по Решение № 193 на ОИК.

**Проект за решение № 194:** Жалба с вх. № 194/27.10.2019 г., от Красимир Илиев Богданов- кандидат за кмет на община Враца. Докладва Момчил Петров - председател.

**Гласували: 12, За – 12, Против – 0**

**Решението се приема под № 194.**

Наблюдателят няма изказване или предложение по Решение № 194 на ОИК.

Заседанието приключи в 11.45 часа.

Заседанието продължи в 12.40 часа. Извън зала са Румяна Витньова, Николай Николов, Никола Николов и Албена Топашка. Налице е необходимия кворум за провеждане на заседание.

**Проект за решение № 195:** Сигнал с вх. № 195/27.10.2019 г., от Симеон Димитров Павлов в качеството му на доброволен и неплатен наблюдател за честни избори. Докладва Момчил Петров – председател.

**Гласували: 9, За – 9, Против – 0**

**Решението се приема под № 195.**

Заседанието приключи в 12.45 часа.

Комисията продължи заседанието в 15.50 часа. Извън зала са Ирена Николова, Николай Николов и Красимир Колев.

По постъпил сигнал с вх. № 196/27.10.2019 г., в 14.30 часа, от Ралица Мутафчиева – упълномощен представител на ПП „ГЕРБ“, работна група от ОИК в състав Николай Николов и Ралица Витньова при извършената проверка са установили, че в секция 99, в село Лиляче, кандидат за кмет от ПП „ВМРО-Българско национално движение“, Красимир Петров не присъства в секцията. От разговора с председателя на секционната избирателна комисия се е установило, че Красимир Петров е бил около 5 минути, за да упражни правото си на глас.

 **Проект за решение № 196:** Сигнал с вх. № 115/28.10.2019 г. от Ралица Мутафчиева, упълномощен представител на ПП ГЕРБ. Докладва Момчил Петров – председател.

**Гласували: 10, За – 10, Против – 0**

**Решението се приема под № 196.**

Наблюдателят няма изказване или предложение по Решение № 196 на ОИК.

Заседанието приключи в 16.00 часа.

Комисията продължи заседанието в 20.15 часа. Присъстват всички членове на комисията, както и наблюдателя Мирослав Ангелов.

**Проект за решение № 197:** обявяване край на изборния ден в община Враца в изборите за общински съветници и за кметове на 27 октомври 2019 г. Докладва Момчил Петров – председател.

**Гласували: 13, За – 13, Против – 0**

**Решението се приема под № 197.**

Заседанието приключи в 20.20 часа.

Протоколчик: Председател:

Ирена Николова Момчил Петров

 Секретар:

 Силвия Каменова